SähköSanomissa tiedotetaan korkeakoulujen aikuiskoulutusta koskevista ajankohtaisista asioista. Tiedote on epävirallinen ja lähetetään sidoshenkilöille vain sähköisesti. Mikäli tiedote ei ole enää tehtäviesi kannalta ajankohtainen, ilmoittele ystävällisesti minulle niin poistan lähetyslistalta.

SähköSanomat jatkaa ilmestymistä

Vuoden tauon jälkeen jatkan taas ajankohtaisten aikuiskoulutusasioiden kokoamista 4-6 kertaa vuodessa. Koottujen asioiden seurantaa on laajennettu ammattikorkeakoulujen lisäksi yliopistojen aikuiskoulutukseen.

Korkeakoulujen kevään 2008 tavoite- ja tulossopimusneuvottelut 

Opetusministeriö on lähettänyt 10.12.2007 ammattikorkeakouluille ohjeet kevään 2008 tavoitesopimusneuvotteluja varten. Yliopistojen tulossopimusneuvottelujen ohjeet lähetettiin jo  28.9.2007 (vuoden 2009 lisäpöytäkirja). Neuvottelut käydään 10.3.-18.4. ja 5.-7.5.2008 välisenä aikana 

AMKOTA  ja KOTA järjestelmien päivittämisestä on sovittu niin, että mm. yliopistojen täydennyskoulutuksen ja avoimen yliopisto-opetuksen tiedot tulee olla täydennettynä 31.1.2008 mennessä. Ammattikorkeakoulujen osalta tilastotiedot pyydetään 22.1.2008 mennessa ja kaikki loput tiedot 31.1.2008.

Ajankohtaista keväällä 2008

* 11.1. ARENE ja ammattikorkeakoulujen verkostohankkeiden  vetäjien  ja ohjausryhmien vetäjien tapaaminen (opetusministeriö, Helsinki)
* 16.1. Hankekatselmus yliopistojen täydennyskoulutuksen tuotekehitysrahalla tuettujen hankkeiden osalta (opm)
* 30.1. Korkeakouluyrittäjyys -seminaari (Helsinki)
* 7.3. Korkeakoulujen ja tiedelaitosten johdon tavoite- ja tulosneuvotteluseminaari (Helsinki)
* 10.3. Ylemmän ammattikorkeakoulututkinnon Forum (Helsinki/Finlandia-talo)
* 21.4. Avoinyliopisto.fi -päivä (alustava pv, Helsinki)
* 24.-25.4. Amk opiskelijaohjauspäivät (Joensuu)
* 14.-15.5. Ammattikorkeakoulupäivät (Hämeenlinna)
* 4.-5.6. Ammattikorkeakoulujen aikuiskoulutus- ja palvelutoiminnan neuvottelupäivät (Pori)

Oppisopimuskoulutus

Opetusministeriö on lähettänyt ammattikorkeakouluille kirjeen oppisopimuskoulutuksesta ja opintojen hyväksilukemisesta (13/502/2007, 18.12.2007). Sen mukaan ammattikorkeakouluopintoja ei edes osaksi voi suorittaa oppisopimuksena tai hyväksilukea oppisopimusopintoja ammattikorkeakoulututkintoon johtavaa koulutukseen.

Koulutus- ja tutkimus 2007-2012

Valtioneuvosto hyväksyi koulutuksen ja tutkimuksen kehittämissuunnitelman 5.12.2007. 'Kesu' sisältää hallitusohjelmaa konkretisoivia korkeakoulu- ja aikuiskoulutuspolitiikan sekä koulutuksen mitoitusta koskevia linjauksia. 

Aikuiskoulutuksen haasteet liittyvät mm. aikuisväestön osaamis- ja sivistystason ylläpitämiseen ja kehittämiseen. Myös aikuiskoulutusta koskevan hallintoa, rahoitusta, etuuksia ja koulutustarjontaa kehitetään. Lisätietoa

Ammattillisesti suuntautuneen aikuiskoulutuksen kokonaisuudistus (AKKU)

Kokonaisuudistuksen johtoryhmä asetettiin 16.8.2007. (Tiedote) Johtoryhmän tueksi asetettiin yhteistyöryhmä 8.11.2007. Uudistus kattaa ammatillisen aikuiskoulutuksen, korkeakoulujen aikuiskoulutuksen, työvoimapoliittisen aikuiskoulutuksen ja henkilöstökoulutuksen. Tavoitteena on selkiyttää hajanainen hallinto, rahoitus, tarjonta ja etuudet. Johtoryhmä jättää ensimmäiset ehdotuksensa niin, että uudistuksen toimeenpano voi alkaa 1.1.2009. johtoryhmässä ovat mukana keskeiset ministeriöt ja työelämän keskusjärjestöt. Yhteistyöryhmässä ovat edustettuina keskeiset aikuiskoulutuksen toimijat ml. korkeakoulujen rehtorineuvostot. 

Seuraava tiedote ilmestyy maaliskuussa.